หนูมีอาการคันในช่องคลอดมากค่ะ เป็นมาประมาน2-3วันเเล้วค่ะ ทีตกขาวสีเหลือง สีขาวปะปนกันมาค่ะ มีอาการคันหน้าท้องด้วยค่ะเกิดขากอะไรอะค่ะ
สวัสดีค่ะ การวินิจฉัยที่เป็นไปได้1.ช่องคลอดอักเสบจากเชื้อรา จะมาด้วยตกขาวเป็นก้อนสีขาวขุ่น และคัน อาจมีกลิ่นเหม็นผิดไปจากปกติ2.ช่องคลอดอักเสบจากเชื้อแบคทีเรียหรือโพรโทซัว อาจมาด้วยตกขาวสีเขียวหรือเหลือง คัน และมีกลิ่นเหม็นได้เช่นกัน3.การแพ้สารเคมีเช่น สารจากผ้าอนามัย ถุงยางอนามัย หรือการสวนล้างช่องคลอด4 ภาวะช่องคลอดแห้ง แต่มักไม่มีตกขาวผิดปกติตอนนี้อาจจะมีภาวะช่องคลอดอักเสบหรือติดเชื้อมากที่สุดค่ะ แนะนำพบสูตินรีแพทย์เพื่อตรวจภายในและนำตกขาวที่ผิดปกติไปตรวจว่าเป็นเชื้อใด จะได้ให้ยาฆ่่าเชื้อได้ถูกต้องค่ะอาการคันหน้าท้องนั้นไม่น่าจะสัมพันธ์กันโดยตรง อาจเป็นพวกกลุ่มโรคผิวหนังเช่นผิวหนังอักเสบ เชื้อราที่ผิวหนัง หรือผิวหนังแห้งการดูแลตัวเองเบื้องต้น ไม่สวนล้างช่องคลอด ใช้น้ำเปล่าหรือน้ำสบู่อ่อนๆทำความสะอาดบริเวณอวัยวะเพศภายนอกเท่านั้น งดการมีเพศสัมพันธ์สังเกตอาการถ้าคันช่องคลอดมาก ตกขาวมีเลือดปน บวมและปวดช่องคลอดหรือปากช่องคลอดมาก มีเลือดออกผิดปกติจากช่องคลอด ปัสสาวะแสบขัดหรือปนเลือดควรรีบไปพบแพทย์